
ŠAKIŲ RAJONO SAVIVALDYBĖS TARYBA

SPRENDIMAS

DĖL BENDRADARBIAVIMO SUTARTIES SU ŠAKIŲ IR VILKAVIŠKIO RAJONŲ SAVIVALDYBĖMIS  DĖL VISUOMENĖS SVEIKATOS PRIEŽIŪROS PASLAUGŲ TEIKIMO NUTRAUKIMO
2014 m. birželio 27 d. Nr. T-218
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi,  2010 m. gruodžio 31 d. Šakių ir Vilkaviškio rajono savivaldybių bendradarbiavimo sutarties dėl visuomenės sveikatos priežiūros paslaugų teikimo Nr. VL-1252/J2-743 10 punktu bei atsižvelgdama į Vilkaviškio rajono savivaldybės mero 2014 m. gegužės 30 d. raštą Nr. (11)(2.10)SD-1446, nusprendžia: 


1. Nutraukti bendradarbiavimo sutartį, nuo 2014 m. liepos 1 d., sudarytą 2010 m. gruodžio 31 d. Nr. VL-1252 / J2-743, šalių sutarimu. 

2. Įgalioti rajono savivaldybės merą pasirašyti minėtos sutarties nutraukimą.


3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

